**Adamic abis**

*Lavinia Elena Niculicea*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Urc în Templul Soarelui

pe o treapta de durere..

Îmi şterg visurile de pragul

constelațiilor.

Trec cu tălpile curate clipa!

Târându-se pe aleile infinitului,

sub soarele timpului,

genunchii au urme de sânge.

Universul mă invită la o cafea,

mi-o îndulcește cu Calea Lactee.

Între două bătăi de inimă,

savurez aroma de stele.

Dimineața trezește răsăritul,

din așternutul unei culori nude,

punându-i în mână șevaletul cerului.

Cârpesc un curcubeu din aurore,

îmi încing cu el viața –

adamic abis.